stanford-oval/wikipedia huggingface dataset:
Hololive Production
Hahmot > Hololive > Entiset

1. sukupolven hahmo, Hitomi Chris, erotettiin 25. kesäkuuta 2018 sopimusrikkomuksista johtuen.
5. sukupolven hahmo, Mano Aloe, kohtasi häirintää oikeassa elämässä pian debyytin jälkeen. Hänen näyttelijänsä erosi aluksi kahdeksi viikoksi, mutta lopullisesti ennen paluutaan. Tapauksen johdosta Cover Corp ilmoitti ottavansa käyttöön häirintää ehkäisevän järjestelmän.
4. sukupolven hahmo Kiryu Coco lopetti 1. heinäkuuta 2021. Lopettamispäätöksestä oli ilmoitettu jo aiemmin.
3. sukupolven hahmo Uruha Rushia erotettiin 24. helmikuuta 2022.
1. sukupolven hahmo Yozora Mel erotettiin 16. tammikuuta 2024.
Hahmot > Hololive DEV_IS

ReGLOSS: Hiodoshi Ao, Otonose Kanade, Ichijou Ririka, Juufuutei Raden, Todoroki Hajime
Hahmot > Hololive Indonesia

1. sukupolvi; Ayunda Risu, Moona Hoshinova, Airani Iofifteen
2. sukupolvi: Kureiji Ollie, Anya Melfissa, Pavolia Reine
3. sukupolvi: Vestia Zeta, Kaela Kovalskia, Kobo Kanaeru
Hahmot > Hololive English

Ensimmäiset englanninkieliset hahmot julkistettiin 2020.
1. sukupolvi (Myth): Mori Calliope, Takanashi Kiara, Ninomae Ina'nis, Gawr Gura, Watson Amelia
2. sukupolvi (Council): Ceres Fauna, Ouro Kronii, Nanashi Mumei, Hakos Baelz
IRyS
3. sukupolvi (Advent): Shiori Novella, Koseki Bijou, Nerissa Ravencroft, Fuwawa Abyssgard & Mococo Abyssgard ("FUWAMOCO")
4. sukupolvi (Justice): Elizabeth Rose Bloodflame, Gigi Murin, Cecilia Immergreen, Raora Panthera
Hahmot > Hololive English > Entiset

2. sukupolvi (Council): Tsukumo Sana (- 31.7.2022)
Hahmot > Holostars

Holostars-hahmot ovat miespuolisia, toisin kuin muut.
1. sukupolvi: Hanasaki Miyabi, Kanade Izuru, Arurandeisu, Rikkaroid
2. sukupolvi: Astel Leda, Kishido Temma, Yukoku Roberu
3. sukupolvi: Kageyama Shien, Aragami Oga
UPROAR!!: Yatogami Fuma, Utsugi Uyu, Hizaki Gamma, Minase Rio
Hahmot > Holostars > Entiset

1. sukupolvi: Kagami Kira, Yakushiji Suzaku
3. sukupolvi: Tsukishita Kaoru
Hahmot > Holostars English

Ensimmäiset englanninkieliset Holostars-mieshahmot julkistettiin heinäkuussa 2022.
1. sukupolvi, 1. ryhmä (Tempus Headquarters): Regis Altare, Axel Syrios
1. sukupolvi, 2. ryhmä (Tempus Vanguard): Gavis Bettel, Machina X Flayon, Banzoin Hakka, Josuiji Shinri
ARMIS: Jurard T Rexford, Goldbullet, Octavio, Crimzon Ruze
Hahmot > Holostars English > Entiset

1. sukupolvi, 1. ryhmä (Tempus Headquarters): Magni Dezmond (- 31.8.2023), Noir Vesper (- 31.8.2023)
Hahmot > Hololive China

Hololive Chinan sulkemisesta ilmoitettiin 12. marraskuuta 2020.
1. sukupolvi: Yogiri, Civia, Spade Echo
2. sukupolvi: Doris, Rosalyn, Artia
Oozora Subaru

| Oozora Subaru> 大空スバル.Henkilötiedot |
| --- | --- |
Syntynyt: 2. heinäkuuta
Ammatti:  Virtuaalinen tubettaja
Muut tiedot
Aktiivisena:  2018-
Järjestö:  Hololive production
Aiheesta muualla
Kotisivu
  [ Muokkaa Wikidatassa ]
Oozora Subaru > Olemus

Oozora Subaru (jap. 大空スバル) on virallisen kuvauksen mukaan 154cm pitkä, iloinen, innokas ja aktiivinen tyttö, joka johtaa niin vapaaottelukerhoa ja e-urheilu-kerhoa. Hänen hahmonsa kuvittaja on Shigure Ui.
Oozora Subaru > Ura

Oozoran Youtube-tili tehtiin 22. elokuuta 2018 ja hänen ensiesiintymisensä oli 16. syyskuuta 2018. Hän saavutti kymmenentuhatta tilaajaa hieman yli kuukausi ensiesiintymisensä jälkeen 18. joulukuuta 2018 ja rikkoi sadantuhannen tilaajan rajan 22. lokakuuta 2019.
Ayunda Risu

| Ayunda Risu> Henkilötiedot |
| --- | --- |
Syntynyt: 15. tammikuuta
Ammatti:  Virtuaalinen tubettaja
Muut tiedot
Aktiivisena:  2020-
Järjestö:  Hololive production
Aiheesta muualla
Kotisivu
  [ Muokkaa Wikidatassa ]
Ayunda Risu > Olemus

Ayanda Risu on indonesialainen. Virallisen kuvauksen mukaan Ayunda on 153cm pitkä ihmisten maailmaan eksynyt oravatyttö, joka on kotoisin taikametsästä. Hänen hahmonsa kuvittaja on Yatomi.
Ayunda Risu > Ura

Hänen YouTube-tilinsä luotiin 3. maaliskuuta 2020 ja hänen ensiesiintymisensä tapahtui 10. huhtikuuta. Hän saavutti kymmenentuhannen tilaajan rajan 10. huhtikuuta. 8. elokuuta 2020 hän saavutti satatuhatta tilaajaa.
James Frecheville

James Frecheville vuonna 2012.
James Frecheville (s. 1991 Melbourne) on australialainen näyttelijä. Hän on tullut tunnetuksi elokuvasta Animal Kingdom (2010), jossa hän esitti päähenkilö Joshua ”J” Codya.
Frechevillellä on ollut filmirooleja myös elokuvissa Perfect Mothers (2013), Mall (2014) ja Black 47 (2018). Lisäksi hän näytellyt televisiosarjoissa Rakkauden lumo ja Requiem.
Aiheesta muualla

James Frecheville Internet Movie Databasessa. (englanniksi)
James Frecheville Elonetissä.
James G. Stavridis

James G. Stavridis
James G. Stavridis (s. 15. helmikuuta 1955 West Palm Beach, Florida) on yhdysvaltalainen amiraali, Yhdysvaltain Euroopan joukkojen ja Naton joukkojen komentaja (SACEUR) 2009–2013. Hän oli aiemmin Yhdysvaltain eteläisten joukkojen komentaja. Hänen edeltäjänsä molemmissa tehtävissä oli Bantz J. Craddock.
Stavridis valmistui Yhdysvaltain laivastoakatemiasta vuonna 1976. Hän on palvellut pinta-aluksilla, vuosina 1993–1995 hän komensi Arleigh Burke -luokan ohjushävittäjä USS Barrya (DDG-52), vuonna 1998 hävittäjälaivue 21:tä Persianlahdella ja 2002–2004 USS Enterprisen lentotukialusryhmää.
Stavridis on myös suorittanut tohtorintutkinnon ja maisterintutkinnon oikeustieteessä The Fletcher School of Law’sta ja kansainvälisestä politiikasta Tuftsin yliopistosta 1984.
Aiheesta muualla

Kuvia tai muita tiedostoja aiheesta James G. Stavridis Wikimedia Commonsissa
Jaraun Burrows

| Jaraun Burrows> Henkilötiedot |
| --- | --- |
Koko nimi:  Jaraun Burrows
Syntynyt: 4. syyskuuta 1985 (ikä 39) Nassau
Kansalaisuus:   Bahama
Koripalloilija
Pelipaikka:  Iso laitahyökkääjä/Sentteri
Pituus:  203 cm
Paino:  96 kg
Nyk. joukkue:   LF Basket Norrbotten
Sarja:   Basketligan
Pelaajaura
Yliopistojoukkueet
2006–2008:   Indiana-Purdue
Seurajoukkueet
   2011–2013 2013–2014 2014–:   Södertälje Kings  MBK Rieker Komárno  Music City Stars  Starwings Basket  Tapiolan Honka  LF Basket Norrbotten
Maajoukkueet
:   Bahama
Aiheesta muualla
FIBA
Jaraun Burrows (s. 4. syyskuuta 1985 Nassau) on bahamalainen koripalloilija, pelipaikaltaan iso laitahyökkääjä tai sentteri. Hän edusti kaudella 2013–2014 Suomen Korisliigassa pelannutta Tapiolan Honkaa. Burrows on pelannut myös Bahaman maajoukkueessa.
Burrows pelasi yliopistokoripalloa Indiana-Purduessa. Hän on pelannut urallaan Yhdysvalloissa, Slovakiassa, Ruotsissa ja kaksi kautta Sveitsissä. Suomessa hän pelasi kauden 2013–2014 Tapiolan Hongassa. Korisliiga-kaudellaan Burrows oli runkosarjan tarkin kahden pisteen heittojen heittäjä onnistumisprosentin oltua 64,39. Runkosarjan levypallotilastossa hän sijoittui neljänneksi ottelukohtaisella keskiarvollaan 9,6. Lisäksi Burrows voitti runkosarjan tehoindeksitilaston. Honka selviytyi pudotuspeleihin, joissa putosi puolivälierissä.
Kesällä 2014 Burrows siirtyi ruotsalaiseen LF Basket Norrbotteniin.
Jannis Bonek

| Mitalit> Maa:   Itävalta.Miesten suunnistus.MM-kilpailut  | Mitalit> Maa:   Itävalta.Miesten suunnistus.MM-kilpailut  | Mitalit> Maa:   Itävalta.Miesten suunnistus.MM-kilpailut  | Maa:   Itävalta> Miesten suunnistus. |
| --- | --- | --- | --- |
|  Pronssia | Flims Flaax 2023 | keskimatka |  |
Jannis Bonek (s. 1999 Wien) on itävaltalainen suunnistaja. Flims Flaaxin MM-kilpailuissa 2023 Bonek saavutti MM-pronssin keskimatkalla. EM-kilpailuissa hänen paras saavutuksensa on pitkän matkan 22:s sija Rakveren EM-kilpailuista vuodelta 2022. Suunnistuksen maailmancupissa hän on voittanut keskimatkan kilpailun Ceska Lipassa vuonna 2023. Juniorien MM-kilpailuissa hänen paras saavutuksensa on pitkän matkan kuudes sija vuodelta 2018. Seuratasolla hän edustaa OK Linneä.
Balatonfüred

| Balatonfüred |
| --- | --- |

 vaakuna
 Balatonfüred
 Koordinaatit: 46.96°N, 17.89°E 
Valtio:  Unkari
Lääni:  Veszprém
Pinta-ala:  
 – Kokonaispinta-ala:  46,5 km²
Korkeus:  104 m
Väkiluku (2019)  (arvio):  12 800
 – Väestötiheys:  275,3 as./km²
Aikavyöhyke:  UTC+1
 – Kesäaika:  UTC+2
 
 balatonfured.hu 
Infobox OKVirheellinen NIMI-arvo: 
Balatonfüred on kaupunki Veszprémin läänissä Unkarissa. Se sijaitsee noin 130 kilometriä Budapestistä länteen Balatonjärven pohjoisrannalla. Balatonfüredissä asui vuoden 2019 arvion mukaan 12 800 asukasta. Kaupunki on suosittu kylpylä- ja lomanviettopaikka. Sen ilmasto on välimerellinen, ja kaupungin ja sitä ympäröivän seudun kutsumanimi onkin Balatonin Riviera. Balatonfüredin nähtävyyksiin kuuluvat monet historialliset rakennukset sekä kirkot.
Historia

Balatonfüredin nimi esiintyy ensimmäisen kerran Tihanyn kylässä sijaitsevan Tihanyn luostarin asiakirjoissa vuodelta 1211. Kaupunki alkoi varsinaisesti kehittyä  1800-luvulla, jolloin siitä tuli poliitikkojen ja taiteilijoiden suosima kohtaamispaikka. Vuonna 1954 Balatonarácsin kylä (Arács) liitettiin osaksi Balatonfürediä.
Liikenne

Balatonfürediin voi matkustaa junalla, linja-autolla, autolla sekä laivalla. Kaupungin satama on avattu vuonna 2003. Rautatieasemia on kaksi: Balatonfüred ja Balatonarács.
Ystävyyskaupungit

Balatonfüredilla on viisi ystävyyskaupunkia:
Arpino, Italia
Covasna, Romania
Germering, Saksa
Kouvola, Suomi
Opatija, Kroatia
Kuvia

Horváth-talo.
Ympyräkirkko.
Balatonfüredin satama.
Aiheesta muualla

Kuvia tai muita tiedostoja aiheesta Balatonfüred Wikimedia Commonsissa
Aurinkokirjoahven

| Aurinkokirjoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Neolamprologus
Laji::  leleupi
Kaksiosainen nimi
 Neolamprologus leleupi  (Poll, 1956) 
Katso myös
   Aurinkokirjoahven Wikispeciesissä   Aurinkokirjoahven Commonsissa 
Infobox OKNimi-testi OKIUCN-testi OK: 
Aurinkokirjoahven (Neolamprologus leleupi) on yksi afrikkalaisen Tanganjikajärven endeemisistä kirjoahvenlajeista. Laji on myös suosittu akvaariokalana.
Koko ja ulkonäkö

Aurinkokirjoahvenkoiraat voivat kasvaa noin 10 cm:n pituisiksi naaraiden jäädessä hieman tätä lyhyemmiksi. Lajista on olemassa useita värimuotoja: keltainen, oranssi, hopean beige ja ruskehtavan musta. Värimuodot johtuvat kunkin yksilön pigmenteistä. Keltaisilta yksilöiltä puuttuu musta pigmentti täysin.
Käyttäytyminen

Aurinkokirjoahvenet elävät yleensä yksinään. Pariutumista tapahtuu lähinnä kutuaikeissa, ja pariutuminen ei yleensä kestä yli kuukautta. Laji kutee yleensä naaraan valitsemaan koloon. Sekä koiras että naaras huolehtii tarkoin poikasistaan.
Vesiolot ja ravinto

Aurinkokirjoahvenet viihtyvät parhaiten vedessä, jonka lämpötila on 24–26 °C sekä pH 7,5–8,0. Luonnossa laji syö pieniä selkärangattomia, kuten vesihyönteisiä. Akvaariossa aurinkokirjoahvenille voi tarjota hyttysten toukkia ja katkarapuja. Jotta keltainen väri olisi kirkas, tulisi huolehtia siitä, että ravinto on riittävän karotenoidipitoista.
Jaramana

| Jaramana (جرمانا, Jaramana) |
| --- | --- |
 Näkymä pakolaisleiriasutuksen yli Jaremanaan.
 Jaramana
 Koordinaatit: 33.4871°N, 36.3428°E 
Valtio:  Syyria
Maakunta:  Rif Dimašqin maakunta
Piirikunta:  Damaskoksen maaseutu (Markaz Rif Dimašq)
Väkiluku (2004)  ():  114 363
Infobox OKVirheellinen NIMI-arvo: 
Jaramana (arab. جرمانا‎, Ǧaramānā, Jaramana) on kaupunki Syyrian pääkaupunkia ympäröivän Rif Dimašqin maakunnan Damaskoksen maaseutupiirikunnassa (Markaz Rif Dimašq). Vuoden 2004 väestönlaskennassa kaupunkiin kirjattiin 114 363 asukasta.
Kaupunginvaltuuston rakennus.
Jaramana on eräs Syyrian pääkaupunki Damaskoksen kaupunkirakenteeseen kiinnikasvanut lähiökaupunki. Siitä länsiluoteeseen sijaitsevaan pääkaupungin ydinkeskustaan on vain runsaan viiden kilometrin matka.
Kaupungissa on palestiinalaisten pakolaisleiri. Syyrian sisällissodan aikana kaupungissa on tehty pommiattentaatteja.
Aiheesta muualla

Kuvia tai muita tiedostoja aiheesta Jaramana Wikimedia Commonsissa
Syria: dozens killed in clashes after suicide attack in Damascus (9.10.2013) (englanniksi) (theguardian.com)
At least 6 dead, many injured in car bomb attack in Damascus suburb Jaramana (photos, video) (29.10.2012) (englanniksi) (rt.com)
Jalmari Syvänne

Jalmari Syvänne (28. lokakuuta 1889 Tampere – 29. kesäkuuta 1921 Turku) oli suomalainen kuvittaja ja graafikko.
Syvänne tuli opiskelemaan Turun Taideyhdistyksen piirustuskouluun vuonna 1905. Syvänne oli tunnettu graafillisena taiteilijana ja hän teki myös vesiväritöitä. Syvänne teki useita ulkomaanmatkoja muun muassa Välimeren maihin ja Venäjälle Volgan varsille. Viimeksi hän teki opintomatkan 1920 Italiaan ja Ranskaan. Syvänne kuoli 31-vuotiaana kurkkutuberkuloosiin.Jalmari Syvänne on haudattu Turun hautausmaalle. Hänen hautakivessään on taiteilija Aarre Aaltosen tekemä pronssinen muotokuvareliefi.
Syvänne oli mukana perustamassa muiden turkulaisten taiteilijoiden kanssa keväällä 1917 Taiteilijaliitto Auraa ja hän osallistui syksyllä 1917 liiton järjestämään näyttelyyn Turun taidemuseossa.
Joel Hanley

Joel Hanley
Joel Hanley (s. 8. kesäkuuta 1991) on kanadalainen jääkiekkoilija. Puolustajana vasemman käden mailalla pelaava Hanley edustaa NHL-seura Calgary Flamesia. Kaudella 2015–2016 alkaneella NHL-urallaan hän on lisäksi edustanut Montreal Canadiensia ja Arizona Coyotesia. 48 pelaamassaan runkosarjasottelussa Hanley on kerännyt kahdeksan syöttöpistettä. Hän on varaamaton pelaaja.
Maaliskuussa 2024 Stars asetti Hanleyn siirtolistalle, josta Calgary Flames poimi hänet joukkueeseensa.
Jalmari Vaara

Kustaa Jalmari Vaara (27. joulukuuta 1888 Sääksmäki – 1958) oli suomalainen huonekalutehtailija ja Ryttylässä toimineen Jalmari Vaara Oy:n omistaja ja johtaja.
Vaara sai vuonna 1917 päästötodistuksen Helsingin Puuteollisuusammattikoulusta ja Taideteollisuuskeskuskoulusta. Hän toimi ammattikoulun opettajana Turussa 1917–1920 ja Lahden Kotiteollisuuskoulun johtajana 1920–1929. Vuosina 1929–1931 Vaara oli Englannissa tutkimassa sikäläistä huonekalualaa ja huonekalukauppaa sekä huonekalujen vientiä sinne.
Jalmari Vaara oli Veljekset Vaara Oy:n palveluksessa 1920-luvulta lähtien ja oli yhtiön toimitusjohtajana ja hallituksen puheenjohtajana vuoteen 1934 saakka. Jalmari Vaara ja hänen veljensä Martti Vaara (1895–1983) ja Viljo Vaara perustivat vuonna 1925 Hollolaan avoimen yhtiön Puuseppätehdas Veljekset Vaara, jonka seuraaja oli 1927 perustettu Veljekset Vaara Oy Huonekalutehdas. Veljesten isä K. K. Wikman oli pitänyt puusepänverstasta Sääksmäellä. Vuonna 1934 Vaara osti Oy Höylän, entisen Huonekaluteollisuus Oy:n osake-enemmistön ja muutti yhtiön nimeksi Jalmari Vaara Oy toimien sitten yhtiön johtajana. Walter Marttinen, Matti Schreck ja T. W. Zimmermann olivat perustaneet 1932 Oy Höylän huonekalutehtaan Ryttylään jatkamaan Huonekaluteollisuus Oy:n toimintaa. Hän rakennutti 1934 Ryttylään uuden tehdasrakennuksen huonekalutehtaalleen, hankki tehtaaseen koneita ja palkkasi työväkeä. Tehdas tuotti huonekaluja sekä kotimaahaan että vientiin ulkomaille. Se työllisti noin 40 henkilöä.
Ryttylän huonekalutehdas tuhoutui tulipalossa 28. toukokuuta 1937. Palossa tuhoutuivat myös tehtaat koneet, valmiiden ja puolivalmiiden tuotteiden varastot sekä suurin osa tehtaan vieressä olleista lautatapuleista. Tehdas rakennettiin kuitenkin uudelleen ja hankittiin sinne uudet koneet.
Talvisodan aikana Sakon ase- ja ammustehtaan toimintaa hajasijoitettiin eri paikkoihin. Ryttylän lasitehtaalle siirrettiin patruunalataamo ja Vaaran huonekalutehtaalle hylsyjen ja luotien valmistamot. Huonekalutehtaan katolle oli rakennettu torni, johon sijoitetulla kaksipiippuisella Lewis-merkkisellä ilmatorjuntapikakiväärillä ammuttiin matalalla ohi lentänyttä Tupolev SB-2 pommikonetta niin että se räjähti Vähikkälän Sauvalan kartanon pellolle tuhoutuen täysin. Sotavuosien jälkeen Jalmari Vaara Oy jatkoi huonekalujen valmistamista ja tehtaan tuotteita oli kaupan eri puolilla Suomea.
Vaara oli Oy Suomi Export Ltd:n hallituksen puheenjohtajana vuodesta 1932 ja Suomen Puusepänteollisuuden Liiton hallituksen jäsenenä vuodesta 1932.
Jalmari Vaara menehtyi kotitalonsa tulipalossa vuonna 1958. Huonekalutehdas toimi vielä 1960-luvulla Ryttylässä. Jalmari Vaara Oy:n toiminta päättyi konkurssiin 1982. Tehdasrakennus on edelleen olemassa.
Jabal Haraz

| Jabal Haraz |
| --- | --- |
 Terassiviljelmiä lähellä Manakhan kylää
Korkeus:  2 930 m
Sijaintitiedot
 Jabal Haraz
 Koordinaatit: 15°10′0″N, 43°45′0″E 
Sijainti:   Jemen
Jabal Haraz (arab. جبل حراز‎, Jabal Ḥarāz) on vuorimassiivi ja alue Pohjois-Jemenissä. Paikallisesti seutu on tunnettu hedelmällisyydestään, ja sillä on harjoitettu runsaasti maanviljelyä. Useita huippuja käsittävän vuorimassiivin korkein huippu on 2 930 metriä merenpinnasta.
Maantiede

Jabal Haraz sijaitsee Pohjois-Jemenissä Wadi Surdudin ja Wadi Sihamin välissä. Sen länsipuolella sijaitsee Tihaman alue. Muodoltaan vuorimassiivi on epäsäännöllisen tähden mukainen. Sen keskellä kohoaa sen korkein huippu, Jabal Šibam tai Haraz, joka kohoaa 2 930 metriin merenpinnasta. Pohjoisessa Jabal Bani Aytharin huipun korkeus on 2 450 metriä, Jabal Hasabanin 2 600 metriä ja Jabal Bani Lufin 2 300 metriä. Lännessä Jabal Masarin korkeus on 2 800 metriä ja Jabal Safanin 2 000 metriä. Etelässä Jabal Lahabin korkeus on 2 400 metriä. Huippujen välissä kulkee wadeja ja laaksoja.
Vuorilla ja myös niiden huipuilla sijaitsee asutusta. Alueen tärkein kylä on Manakha noin 2 322 metrin korkeudella Jabal Šibamin koillispuolella. Muita paikallisesti tärkeitä paikkakuntia ovat esimerkiksi Masar, Djirwah, Lakama, Usil ja Amka.
Ilmasto on alueella tyypillisesti kostea, ja lämpötila vaihtelee nopeasti. Lounaasta puhaltavat tuulet tuovat mukanaan usein nopeasti lankeavia sateita. Yleinen ilmiö on myös sumu.
Olosuhteet alueella ovat tehneet siitä hyvin hedelmällisen. Kasvistoa ja eläimistöä on runsaasti. Huomattava osa alueesta on tosin maatalouskäytössä. Vuorten rinteillä harjoitetaan terassiviljelyä. Paikalla kasvatetaan esimerkiksi kahvia, khatia, hedelmiä ja viljaa.
Historia

Alueen hyvin vanha historia tunnetaan vain huonosti. Joissakin vanhoissa eteläarabialaisissa kirjoituksissa (CIH 343) mainitaan hwzn eli Hawzan. Maantieteilijä Hamdani mainitsee seudun hedelmällisyyden ja sen, että paikalliset tuottavat esimerkiksi hunajaa. Heidän kieltänsä hän kuvailee huonoksi sekoitukseksi arabiaa. Hamdani mainitsee myös joitakin seudun paikkakuntia, joita ei kuitenkaan nykypäivinä tunneta.
Hedelmällisestä seudusta on sen myöhemmän historian aikana kilpailtu Jemenin eri valtaa tavoittelevien tahojen kesken. Osmanien valtakunta valtasi alueen vuonna 1872, ja Manakhasta tehtiin sen hallinnollinen keskus. Myöhemmin osmanit kävivät seudulla katkeria yhteenottoja jemeniläisten tahojen kanssa.
Jabal Haraz on ollut Jemenin aielistalla Unescon maailmanperintöluetteloon vuodesta 2002.
Seudun viljelmiä.
Japanin perustuslaki

Alkuperäinen Japanin perustuslaki vuodelta 1947.
Japanin perustuslaki on vuodelta 1947. Sen mukaan maassa vallitsee parlamentaarinen järjestelmä. Perustuslain tunnetuin kohta on sen yhdeksäs artikla, joka määrittelee, että Japani ei koskaan julista sotaa, ja siten maassa ei voi olla myöskään sotavoimia.
Perustuslain osat ovat:
1–8 artikla määrittelevät keisarin aseman. Hän on Japanin kansakunnan ja sen kansan yhtenäisyyden symboli ja nimittää parlamentin määräämän ehdokkaan pääministeriksi ja hallituksen määräämän korkeimman oikeuden presidentin. Keisarin valtaoikeudet on rajattu perustuslain nimeämiin, eikä hänellä ole valtaa hallitukseen.
9 artikla kieltää sodan ja asevoimien ylläpidon.
10–40 artikla määräävät kansalaisten oikeudet ja velvollisuudet
41–64 määräävät parlamentista
65–75 artikla määräävät hallituksesta
76–82 tuomiovallasta
83–91 valtiontaloudesta
92–95 paikallishallinnosta
96 artikla määrää perustuslain lisäyksistä
97–99 artikla nimeävät perustuslain valtion korkeimmaksi laiksi
100–103 artikla määräävät perustuslain voimaantulosta
Perustuslaki laadittiin toisen maailmansodan jälkeen liittoutuneiden miehittäessä Japania. Sen tarkoitus oli korvata aikaisempi keisarivalta liberaalilla demokratialla.
Aiheesta muualla

Kuvia tai muita tiedostoja aiheesta Japanin perustuslaki Wikimedia Commonsissa
Jevropeiskaja mediagruppa

Jevropeiskaja mediagruppa (EMG) (ven. Европейская медиагруппа) on venäläinen radioyhtymä, mikä omistaa monia paikallisradioyhtiöitä kautta Venäjän. Sen omistamia yleisradioita ja yleisradioketjuja ovat Dorožnoje radio, Eldoradio, alueellinen Kalina Krasnaja, Jevropa Plus, Novoje radio, Radio 7 na semi holmah, Radio-7, Retro-FM ja Studio-21.
Joel Grey

Joel Grey vuonna 2014.
Joel David Grey (s. 11. huhtikuuta 1932) on yhdysvaltalainen näyttelijä.
Grey syntyi Joel Katz -nimisenä Clevelandissa, Ohiossa. Hänen äitinsä oli Grace ja isänsä Mickey Katz. Hän valmistui Beverly Hills High Schoolista Kaliforniassa vuonna 1950. Hänellä on tähti Hollywood Walk of Famella.
Grey sai Tony-palkinnon roolistaan musikaalissa Cabaret (1966). Hän sai Cabaret’n elokuvaversiosta niin ikään parhaan miessivuosan Oscar-palkinnon vuonna 1972. Hän on esiintynyt myös televisiossa.
Grey oli vuosina 1958–1982 naimisissa Jo Wilderin kanssa; avioliitto päättyi eroon. Parille syntyi kaksi lasta, tytär Jennifer ja poika James, joista ensin mainitusta tuli näyttelijä ja viimeksi mainitusta kokki.
Australian avoin tennisturnaus 2014

Vuoden 2014 Australian avoin tennisturnaus pelattiin 13.–26. tammikuuta 2014 Melbournessa. Se oli kaikkiaan 102:s Australian avoin tennisturnaus ja vuoden ensimmäinen Grand Slam -turnaus.
Turnauksen pääkaavio julkaistiin 10. tammikuuta 2014.
Miesten kaksinpelin voitti ensimmäistä kertaa urallaan Grand Slam -mestaruuden saavuttanut Sveitsin Stanislas Wawrinka. Naisissa mestaruuden voitti Kiinan Li Na.